ᱱᱮᱞᱞᱳᱨ ᱨᱮᱞᱣᱮ ᱥᱴᱮᱥᱚᱱ

ᱱᱮᱞᱞᱳᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:NLR) ᱫᱚ ᱥᱤᱧᱚᱛ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱱᱮᱞᱞᱳᱨ ᱥᱚᱦᱚᱨ ᱨᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱡᱚᱭᱣᱟᱰᱟ-ᱜᱩᱰᱩᱨ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱟᱨ ᱮᱛᱚᱢ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ (ᱢᱟᱲᱟᱝ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ) ᱨᱮᱱᱟᱜ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱵᱤᱡᱚᱭᱣᱟᱰᱟ-ᱪᱮᱱᱱᱟᱭ ᱞᱤᱸᱠ ᱫᱚ ᱑᱘᱙᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱪᱤᱨᱟᱞᱟ-ᱮᱞᱟᱵᱩᱨ ᱦᱟᱹᱴᱤᱧ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱫᱚ ᱑᱙᱘᱐-᱑᱙᱘᱑ ᱥᱟᱞᱮ ᱨᱮ ᱦᱩᱭ ᱞᱮᱱᱟ ᱾

ᱦᱟᱹᱴᱤᱧ
ᱠᱟᱹᱣᱰᱤ ᱦᱟᱛᱟᱣ ᱟᱨ ᱵᱟᱦᱨᱮ ᱥᱮᱱᱚᱜ ᱦᱚᱲ ᱠᱚᱣᱟᱜ ᱦᱤᱥᱟᱹᱵᱽ ᱛᱮ ᱱᱮᱞᱞᱳᱨ ᱫᱚ ᱱᱚᱱ-ᱟᱨᱵᱟᱱ ᱜᱨᱮᱰ-᱓ (NSG-3) ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱒᱐᱑᱗-᱑᱘ ᱟᱨ ᱒᱐᱒᱒-᱒᱐᱒᱓ ᱨᱮᱱᱟᱜ ᱚᱠᱛᱚ ᱞᱟᱹᱜᱤᱫ ᱛᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱦᱟᱹᱴᱤᱧ ᱞᱮᱠᱟᱛᱮ, ᱢᱤᱫ ᱮᱱ.ᱮᱥ.ᱡᱤ. -᱓ ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱒᱐ ᱠᱷᱚᱱ ᱑᱐᱐ ᱠᱳᱴᱤ ᱴᱟᱠᱟ ᱟᱨᱡᱟᱣᱟ ᱟᱨ ᱕ ᱠᱷᱚᱱ ᱑᱐ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚ ᱦᱟᱛᱟᱣᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱴᱮᱥᱚᱱ ᱠᱚ ᱩᱛᱱᱟᱹᱣ ᱞᱟᱹᱜᱤᱫ ᱟᱫᱟᱨᱥ ᱥᱴᱮᱥᱚᱱ ᱡᱚᱡᱚᱱᱟ ᱞᱟᱹᱜᱤᱫ ᱱᱚᱶᱟ ᱵᱟᱪᱷᱟᱣ ᱟᱠᱟᱱᱟ ᱾

ᱵᱮᱱᱟᱣ ᱟᱨ ᱵᱮᱵᱚᱥᱛᱟ
ᱱᱮᱞᱞᱳᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱨᱮ ᱮᱥᱠᱮᱞᱮᱴᱚᱨ ᱢᱮᱱᱟᱜᱼᱟ ᱾ ᱮᱥ.ᱥᱤ.ᱟᱨ. ᱫᱚ ᱱᱮᱛᱟᱨ ᱜᱮ ᱱᱮᱞᱞᱳᱨ ᱥᱴᱮᱥᱚᱱ ᱨᱮ ᱚᱴᱚᱢᱮᱴᱤᱠ ᱴᱤᱠᱮᱴ ᱵᱮᱱᱰᱤᱝ ᱢᱤᱥᱤᱱ (ᱮ.ᱴᱤ.ᱵᱤ.ᱮᱢ.) ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱑᱔᱐ ᱜᱚᱴᱟᱝ ᱨᱮᱞ ᱜᱟᱹᱰᱤ ᱯᱟᱨᱚᱢᱚᱜᱼᱟ, ᱡᱟᱦᱟᱸ ᱨᱮ ᱑᱓᱒ ᱜᱚᱴᱟᱝ ᱮᱠᱥᱯᱨᱮᱥ ᱨᱮᱞ ᱟᱨ ᱖ ᱜᱚᱴᱟᱝ ᱯᱟᱥᱮᱱᱡᱚᱨ ᱨᱮᱞ ᱟᱨ ᱒ ᱜᱚᱴᱟᱝ ᱤᱮᱢᱭᱩ/ᱰᱤᱮᱢᱭᱩ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱮᱞᱞᱳᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱤᱥᱚᱢ ᱨᱮᱱᱟᱜ ᱒᱘ ᱟᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱟᱠᱟᱫᱼᱟ ᱾ ᱨᱮᱞᱣᱮ ᱢᱚᱱᱛᱨᱤ ᱫᱚᱭ ᱥᱚᱫᱚᱨ ᱟᱠᱟᱫᱟ ᱡᱮ ᱑᱐᱐ ᱠᱳᱴᱤ ᱴᱟᱠᱟ ᱛᱮ "ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱫᱚᱦᱚᱲᱟ ᱩᱛᱱᱟᱹᱣ ᱨᱩᱣᱟᱹᱲᱚᱜ" ᱨᱮᱱᱟᱜ ᱢᱚᱦᱚᱛᱟᱱ ᱯᱨᱚᱡᱮᱠᱴ ᱞᱮᱠᱟᱛᱮ ᱱᱮᱞᱞᱳᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱮᱜᱮᱛ ᱛᱷᱟᱨ ᱥᱩᱵᱤᱫᱷᱟ ᱛᱮ ᱥᱟᱡᱟᱣ ᱦᱩᱭᱩᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱨᱩᱯ ᱫᱚ ᱱᱟᱯᱟᱭ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱱᱮᱞᱞᱳᱨ ᱨᱮ ᱦᱮᱡᱥᱮᱱ
ᱛᱷᱚᱠ:ᱱᱮᱞᱞᱳᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱡᱚᱭᱣᱟᱰᱟ ᱨᱮᱞᱣᱮ ᱰᱤᱵᱤᱡᱚᱱ